Document ID: 32003R0337

Komisijas Regula (EK) Nr. 337/2003
(2003. gada 21. februāris)
par divkāršās kontroles sistēmas piemērošanas pārtraukšanu attiecībā uz dažiem Ukrainas izcelsmes tekstilizstrādājumiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2000. gada 19. decembra Lēmumu 2001/33/EK par tāda nolīguma vēstuļu apmaiņas veidā parakstīšanu starp Eiropas Kopienu un Ukrainu, ar ko pagarina un groza 1993. gada 5. maijā parafēto Nolīgumu starp Eiropas Ekonomikas kopienu un Ukrainu par tekstilizstrādājumu tirdzniecību, kurā jaunākie grozījumi izdarīti ar Nolīgumu vēstuļu apmaiņas veidā, kas parafēts 1999. gada 15. oktobrī un atļauj to piemērot pagaidu kārtā [1], un jo īpaši tā 4. pantu,
tā kā:
(1) 2. panta 1. punktā Nolīgumam starp Eiropas Kopienu un Ukrainu par tekstilizstrādājumu tirdzniecību [2], kurā jaunākie grozījumi izdarīti ar pušu nolīgumu un kurš īstenots ar Komisijas Regulu (EK) Nr. 475/2002 [3], paredz, ka vēlākais sešas nedēļas pirms katra nolīguma gada beigām Komisija un Ukraina rīko apspriedes, apsverot, vai attiecībā uz nolīguma III pielikumā uzskaitītajām kategorijām jāsaglabā divkārša pārbaude, lai nākotnē būtu iespējams pārtraukt šo kategoriju izstrādājumu divkāršās pārbaudes.
(2) 2002. gada oktobrī tika organizētas apspriedes, lai vēlreiz pārbaudītu to, vai divkāršās pārbaudes sistēma arī turpmāk ir jāpiemēro dažiem tekstilizstrādājumiem. Minētajās apspriedēs puses vienojās pārtraukt divkāršās pārbaudes sistēmas piemērošanu attiecībā uz vienu tekstilizstrādājumu veidu.
(3) Šai regulai jāstājas spēkā tūlīt, lai uzņēmēji cik iespējams drīz būtu informēti par tajā noteiktajām priekšrocībām.
(4) Šajā regulā paredzētie pasākumi ir saskaņā ar Tekstilpreču komitejas atzinumu,
IR PIEŅĒMUSI ŠO REGULU.
1. pants
Nolīguma starp Eiropas Kopienu un Ukrainu par tekstilizstrādājumu tirdzniecību III pielikumu, kur uzskaitīti izstrādājumi, uz ko neattiecas kvantitatīvi ierobežojumi un uz ko attiecas Nolīguma 2. panta 1. punkta otrajā daļā minētā divkāršās pārbaudes sistēma, aizstāj ar šīs regulas pielikumu.
2. pants
Šī regula stājas spēkā nākamajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 21. februārī

Labels: 1
15
18